**Paziņojums par līdzdalības iespējām**

**tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Noteikumu projekts |
| 2. | Dokumenta nosaukums | Grozījumi Ministru kabineta 2014. gada 14. oktobra noteikumos Nr.633 “Autoceļu un ielu būvnoteikumi” (turpmāk – noteikumu projekts) |
| 3. | Politikas joma un nozare vai teritorija | |  |  | | --- | --- | |  | 5. Industrijas un pakalpojumu politika -  5.2. Būvniecības politika | | |
| 4. | Dokumenta mērķgrupas | Plānotais tiesiskais regulējums ietekmēs būvniecības ierosinātājus, būvspeciālistus, institūcijas, kuras pilda būvvaldes funkcijas. |
| 5. | Dokumenta mērķis un sākotnēji identificētās problēmas būtība | Noteikumu projekta mērķis ir vienkāršot pašvaldību ceļu, ielu, komersantu ceļu atjaunošanas saskaņošanu, pilnveidojot komersantu ceļu, velosipēdistu ceļu un gājēju ceļu būvniecības procesu, veicinot ātrāku un efektīvāku būvniecības procesu, mazinot administratīvo slogu un izmaksas.  Pārskatot būvniecības procesus un samazinot būvniecības ieceres ierosināšanas iesniegumus, noteikumu projekts paredz, ka turpmāk valsts autoceļu, pašvaldību ceļu, ielu, māju ceļu un komersantu ceļu būvniecības procesu varēs ierosināt ar paskaidrojuma rakstu vai būvniecības iesniegumu, atsakoties no apliecinājuma kartes.  Ievērojot likumā “Par autoceļiem” un Ceļu satiksmes likumā definētos terminus “autoceļš”, “ceļš” un “iela” un plānotos grozījumus Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 1. pielikumā noteiktajā Būvju iedalījumā grupās atbilstoši būvniecības procesam (mainot komersantu ceļu iedalījumu grupā no otrās uz pirmo būvju grupu), kā arī grozījumus Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi”, noteikumu projektā precizēta pašvaldību ceļu un ielu būvniecības process (3. nodaļa) tajā iekļaujot arī komersantu ceļu būvniecības procesu (svītrojot 4. nodaļu), kā arī papildināts ar velosipēdistu ceļu un gājēju ceļu būvniecības procesu.  Ar noteikumu projektu paredzēts vienkāršot komersantu ceļu būvniecību, velosipēdistu ceļu, gājēju ceļu, satiksmes organizācijas tehnisko līdzekļu būvniecību, pieslēgumu esošajam ielu tīklam (piebrauktuve vai iebrauktuve), kā arī vienādot termiņu, ar kuru brīdi tiek uzskatīts garantijas termiņa sākums, proti, laikposms starp būvdarbu pabeigšanu un objekta pieņemšanu ekspluatācijā tiks ieskaitīts būvdarbu garantijas termiņā.  Noteikumu projekts papildināts vēl ar citiem gadījumiem, kad nav nepieciešama būvniecības ieceres dokumentācija, piemēram, ceļa zīmju, aizsargbarjeru, signālstabiņu un horizontālo un vertikālo apzīmējumu būvniecībai, satiksmes organizācijas tehnisko līdzekļu atjaunošanai, velosipēdistu ceļu un gājēju ceļu atjaunošanai un komersantu ceļu atjaunošanai, kā arī ar būvētāja tiesībām, precizējot tos būvdarbu veidus, ko būvētājs var veikt pats saviem spēkiem, piemēram, māju ceļa vai pieslēguma esošam ielu tīklam, ja nav pievienots valsts autoceļam, būvdarbus. |
| 6. | Dokumenta izstrādes laiks un plānotā virzība | Noteikumu projektu plānots izsludināt Valsts sekretāru sanāksmē 2020. gada decembrī. |
| 7. | Dokumenti | 1. Grozījumi Ministru kabineta 2014. gada 14. oktobra noteikumos Nr.633 “Autoceļu un ielu būvnoteikumi”,   datne: EMNot\_111120\_groz633\_Autoceli   1. Noteikumu projekta sākotnējās ietekmes novērtējuma ziņojums (anotācija),   datne: EMAnot\_111120\_groz633\_Autoceli |
| 8. | Sabiedrības pārstāvju iespējas līdzdarboties | Projekta apspriešanā iespējams līdzdarboties līdz 2020. gada 30. novembrim, sniedzot rakstisku viedokli atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” [7.4.1.apakšpunktam](http://likumi.lv/doc.php?id=197033#p7). |
| 9. | Pieteikšanās līdzdalībai | Lūdzam pieteikties līdzdalībai rakstiski, sniedzot viedokli par noteikumu projektu līdz 2020. gada 30. novembrim, informāciju nosūtot uz e-pasta adresi [Evija.Avota@em.gov.lv](mailto:Evija.Avota@em.gov.lv) vai [pasts@em.gov.lv](mailto:pasts@em.gov.lv). Atkarībā no saņemtajiem viedokļiem tiks plānota turpmāka noteikumu projekta virzība, kā arī turpmākas sabiedrības līdzdalības nepieciešamība. |
| 10. | Cita informācija | Nav attiecināms. |
| 11. | Atbildīgā amatpersona | Būvniecības politikas departamenta vecākā referente Evija Avota (tālrunis: 67013262; e-pasts: [Evija.Avota@em.gov.lv](mailto:Evija.Avota@em.gov.lv)). |